વાડીયામાં સેનિટેશન યુનિટ બનાવવાનું કામ હાલમાં ચાલી રહ્યું છે. ગામનાં લોકો તો એનાથી ખુશ છે પણ સૌથી વધારે ખુશ આ ગામના અને vssm ની મદદથી વિવિધ હોસ્ટેલમાં ભણતા વિદ્યાર્થીઓ છે. તા.૧૮ જાન્યુઆરીના રોજ ઓફિસમાં આ ગામનો અને અમદાવાદમાં ભણતો ચંદ્ર મળવા આવ્યો. એણે કહ્યું, ‘વાડીયામાં ઘણા સારા કામ vssm દ્વારા થયા છે પણ આ કામ અમારા માટે ઉત્તમ થયું. ગામમાં વેકેશનમાં કે પ્રસંગોપાત જવાનું થાય ત્યારે સેનિટેશન યુનિટ ના હોવાના કારણે ખુબ તકલીફ પડતી ક્યારેક તો ગામમાં જવાનું મન જ ના થાય એમ પણ થાય. તમે ચિંતા કરી એ માટે THANKS’ કેવી સરસ લાગણી.